钦定古今图书集成/明伦汇编/闺媛典/第293卷 > 皇清二十六 > 衡九荣妻韩氏
## 钦定古今图书集成/明伦汇编/闺媛典/第293卷 > 皇清二十六 > 衡九荣妻韩氏

按《保安州志》：“韩氏，衡九荣妻。年二十七，夫亡，誓死守节，抚三子俱成孙十七人，曾孙二十七人，充绕一堂，为太母寿，苦节之报也。”

===冯国富妻杨氏===

按《保安州志》：“杨氏，冯国富妻。年十九而寡，遗孤甫二岁。氏养姑教子，苦节三十馀年。子又先死，人皆哀之。”